सेंसेक्स 63,238 पर हुआ बंद, इसके 30 शेयरों में से 20 में गिरावट
BSE NSE Sensex Today, Stock Market Latest Updates  इससे पहले कल यानी बुधवार को सेंसेक्स ने 63,588.31 का ऑल टाइम हाई बनाया था। सेंसेक्स के 30 शेयरों में से 14 में तेजी और 16 में गिरावट है
आज यानी गुरुवार (22 जून) को शेयर बाजार में गिरावट देखने को मिली है। सेंसेक्स 284 अंक फिसलकर 63,238 के स्तर पर बंद हुआ। इससे पहले सुबह सेंसेक्स ने अपना ऑल टाइम हाई बनाया था। सेंसेक्स 78 अंक बढ़कर 63,601 के स्तर पर खुला था। आज सेंसेक्स के 30 शेयरों में से 20 में गिरावट और 10 में तेजी देखने को मिली है। वहीं निफ्टी में भी आज 85 अंक की गिरावट देखने को मिली है। ये 18,771 के स्तर पर बंद हुआ।
PSE, एनर्जी, रियल्टी और IT शेयरों में गिरावट देखने को मिली। वहीं इंफ्रा, फार्मा, ऑटो शेयरों में दबाव रहा। मेटल शेयरों में हल्की खरीदारी देखने को मिली।
15 साल में 10 हजार से 60,000 पर पहुंचा बाजार
25 जुलाई 1990 को BSE सेंसेक्स ने पहली बार 1 हजार के स्तर को छुआ था। 1 हजार से 10 हजार तक आने में इसे तकरीबन 16 साल लगे (6 फरवरी 2006), लेकिन 10 हजार से 60 हजार तक के सफर को केवल 15 साल में पूरा कर लिया।
फिच ने GDP ग्रोथ अनुमान 6.3% किया
रेटिंग एजेंसी फिच (Fitch) ने FY24 के लिए भारत का GDP ग्रोथ अनुमान 6.3% कर दिया। मार्च में फिच ने भारत की GDP ग्रोथ अनुमान 6.2% से घटाकर 6.0% कर दिया था। गुरुवार को रुपया अमेरिकी डॉलर के मुकाबले 6 पैसे मजबूत होकर 81.95 रुपए पर बंद हुआ।
कल सेंसेक्स 195 अंक चढ़कर बंद हुआ था
कल यानी बुधवार (21 जून) को सेंसेक्स 195 अंक चढ़कर 63,523 के स्तर पर बंद हुआ था। इसके 14 शेयरों में तेजी और 16 में गिरावट रही थी। इधर, निफ्टी 40 अंक चढ़कर 18,856 के स्तर पर बंद हुआ। निफ्टी पर ज्यादातर सेक्टोरल इंडेक्स हरे निशान में बंद हुए। बैंक, IT से लेकर ऑयल एंड गैस और मीडिया में तेजी रही। ऑटो, रियल्टी और मेटल में गिरावट दिखी।